
Cyhoeddwyd dan nawdd Cynllun Adnoddau Addysgu a Dysgu CBAC

Hoffai’r Cyhoeddwyr ddiolch i’r canlynol am roi caniatâd i atgynhyrchu deunydd hawlfraint.

Gwneud y gorau o’r llyfr hwn

Ysgrifennwyd y canllaw adolygu hwn i gyd-fynd â manyleb CBAC TGAU (A*–G) Daearyddiaeth er mwyn eich helpu chi i gael y canlyniadau gorau posibl yn eich arholiadau.

Nod y llyfr hwn yw cyflwyno’r pethau hanfodol i chi. Dylai eich atgoffa chi o’r hyn rydych chi wedi ei astudio ar eich cwrs, a’ch galluogi chi i ddod â’ch dysgu a’ch dealltwriaeth eich hun ynghyd.

Rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu – gallwch chi ysgrifennu arno i bersonoli eich nodiadau a gwirio eich cynnydd drwy roi tic yn ymyl pob adran wrth i chi adolygu.

Ticio i dracio eich cynnydd

Defnyddiwch y rhestr wirio adolygu ar dudalennau 4–7 i gynllunio eich adolygu, fesul testun. Ticiwch bob blwch pan fyddwch chi wedi:


•  adolygu a deall testun

•  profi eich hun

•  ymarfer y cwestiynau a mynd i’r wefan i wirio eich atebion.



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr. Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.

Nodweddion i’ch helpu chi i lwyddo

Mae’r canllaw hwn yn cynnwys nodweddion i’ch helpu chi i weithio drwy eich amserlen adolygu.

Gweithgaredd adolygu

Mae’r gweithgareddau hyn wedi’u cynllunio i roi canolbwynt i’ch gwaith adolygu. Os gallwch chi gwblhau’r gweithgareddau hyn, dylech chi longyfarch eich hun a gwobrwyo eich hun. Os bydd rhai o’r gweithgareddau yn heriol, darllenwch eich nodiadau unwaith eto, ac ewch i siarad â’ch athro os oes arnoch angen rhagor o help.

Enghraifft

Mae’n hanfodol eich bod chi’n gallu rhoi enghreifftiau penodol, yn enwedig yn y cwestiynau sy’n gofyn am atebion estynedig. Mae’r adrannau hyn yn dangos y wybodaeth fanwl y mae arholwyr yn chwilio amdani er mwyn rhoi’r marciau uwch. Yn aml, does dim rhaid i’ch enghraifft chi gynnwys llawer o fanylion. Dylech ei defnyddio i gefnogi pwynt, yn hytrach na’i nodi allan o gyd-destun.

Profi eich hun

Mae’r gweithgareddau hyn wedi’u cynllunio i’ch helpu chi i benderfynu a ydych chi’n deall testun yn llawn ai peidio, ac a ydych chi’n barod ar gyfer yr arholiad. Os byddwch chi’n cael trafferth, darllenwch eich nodiadau unwaith eto. Efallai y gallech chi ofyn i weld eich athro, neu godi’r testun mewn gwersi adolygu.

Cwestiynau enghreifftiol

Mae’r cwestiynau hyn yn debyg iawn i’r math o gwestiynau a gewch yn yr arholiad. Defnyddiwch nhw i atgyfnerthu eich gwaith adolygu ac i ymarfer eich sgiliau arholiad.

Cyngor

Rhoddir cyngor drwy’r llyfr cyfan, i dynnu sylw at gamgymeriadau cyffredin ac awgrymu strategaethau ar gyfer gwneud y gorau o’ch amser yn yr arholiad.

Diffiniadau a thermau allweddol

Dyma rai o’r termau daearyddiaeth arbenigol y mae angen i chi eu gwybod. Mae termau allweddol mewn print trwm drwy’r llyfr. Mae diffiniadau clir a chryno wedi’u darparu lle mae’r termau allweddol hanfodol yn ymddangos am y tro cyntaf.

Gwefan

Ewch i’r wefan i wirio eich atebion i’r cwestiynau enghreifftiol a’r cwestiynau Profi eich hun: www.hoddereducation.co.uk/fynodiadauadolygu

Fy rhestr wirio adolygu

Tirweddau Ffisegol a Dynol Newidiol

Thema 1 Tirweddau a Phrosesau Ffisegol

Tirweddau nodedig

Beth sy’n gwneud tirweddau yn nodedig?

Sut mae gweithgareddau dynol yn effeithio ar dirweddau ffisegol?

Sut mae’n bosibl rheoli tirweddau?

Prosesau a newidiadau tirffurf

Sut mae prosesau yn cydweithio i greu arweddion tirffurfiau yn nhirwedd afonydd?

Sut mae prosesau yn cydweithio i greu arweddion tirffurfiau mewn tirweddau arfordirol?

Pa ffactorau sy’n effeithio ar gyfraddau newid tirffurf mewn tirweddau afon a thirweddau arfordirol?

Dalgylchoedd afonydd y DU

Pa brosesau ffisegol sy’n effeithio ar storfeydd a llifoedd o fewn dalgylchoedd afonydd?

Pam mae afonydd yn y DU yn gorlifo?

Beth yw’r dulliau rheoli mewn perthynas â llifogydd yn y DU?

Thema 2 Cysylltiadau Trefol-Gwledig

Y continwwm trefol-gwledig

Sut mae ardaloedd trefol a gwledig wedi’u cysylltu?

Sut mae ardaloedd gwledig yn newid?

Newidiadau yn y boblogaeth a newidiadau trefol yn y DU

Beth yw achosion a chanlyniadau newidiadau yn y boblogaeth?

Beth yw’r sialensiau sy’n wynebu trefi a dinasoedd y DU?

Sut a pham mae adwerthu yn newid yn y DU?

Materion trefol mewn dinasoedd global cyferbyniol

Beth yw patrymau trefoli yn fyd-eang?

Beth yw canlyniadau trefoli mewn dwy ddinas global?

Sut mae dinasoedd global yn cysylltu â’i gilydd?

Thema 3 Tirweddau a Pheryglon Tectonig

Prosesau a thirffurfiau tectonig

Sut mae prosesau tectonig yn cydweithio i greu arweddion tirffurfiau?

Beth sy’n digwydd ar ymylon platiau?

Lleoedd sy’n agored i niwed a lleihau peryglon

Beth yw effeithiau prosesau tectonig?

Sut mae’n bosibl lleihau’r risgiau sy’n gysylltiedig â pheryglon tectonig?

Thema 4 Peryglon Arfordirol a’u Rheolaeth

Morlinau sy’n agored i niwed

Pam mae rhai cymunedau arfordirol yn agored i erydu a llifogydd?

Rheoli peryglon arfordirol

Sut mae morlinau’n cael eu rheoli?

Beth yw’r ffordd fwyaf cynaliadwy o reoli morlinau, o ystyried bod lefelau’r môr yn codi?

Materion Amgylcheddol a Datblygiad

Thema 5 Tywydd, Hinsawdd ac Ecosystemau

Newid hinsawdd yn ystod y cyfnod Cwaternaidd

Beth yw’r dystiolaeth dros newid hinsawdd?

Beth sy’n achosi newid hinsawdd?

Proses y gylchred garbon

Patrymau a phrosesau’r tywydd

Beth sy’n achosi peryglon tywydd, a beth yw’r canlyniadau?

Pa ffactorau sy’n creu amrywiadau yn y tywydd a’r hinsawdd yn y DU?

Prosesau a rhyngweithiadau o fewn ecosystemau

Ble ceir ecosystemau ar raddfa fawr?

Beth yw prosesau allweddol ecosystemau?

Gweithgareddau dynol a phrosesau ecosystemau

Sut mae pobl yn defnyddio ecosystemau ac amgylcheddau?

Sut mae gweithgareddau dynol yn addasu prosesau a rhyngweithiadau o fewn ecosystemau?

Sut mae’n bosibl rheoli ecosystemau mewn ffordd gynaliadwy?

Thema 6 Materion Datblygiad ac Adnoddau

Mesur anghydraddoldebau byd-eang

Beth yw’r patrymau datblygiad byd-eang?

Sut mae datblygiad economaidd yn cael ei fesur?

Achosion a chanlyniadau datblygiad anghyson ar raddfa fyd-eang

Beth yw achosion a chanlyniadau datblygiad anghyson?

Beth yw’r ymatebion i ddatblygiad anghyson ar raddfa fyd-eang?

Adnoddau d ˆwr a’u rheolaeth

Sut a pham mae’r galw am dd ˆwr yn newid?

A yw adnoddau d ˆwr yn cael eu rheoli mewn ffordd gynaliadwy?

Datblygiad economaidd rhanbarthol

Beth yw achosion a chanlyniadau patrymau datblygiad economaidd rhanbarthol yn India?

Beth yw achosion a chanlyniadau patrymau datblygiad economaidd rhanbarthol yn y DU?

Sut gallwn ni leihau anghydraddoldebau rhanbarthol yn y DU?

Thema 7 Materion Datblygiad Cymdeithasol

Mesur datblygiad cymdeithasol

Sut mae datblygiad cymdeithasol yn cael ei fesur?

Datblygiad cymdeithasol anghyson

Pa sialensiau sy’n wynebu datblygiad cymdeithasol yn Affrica is-Sahara a De Asia?

Beth yw’r materion gofal iechyd yn Affrica is-Sahara?

Thema 8 Sialensiau Amgylcheddol

Prynwriaeth a’i heffaith ar yr amgylchedd

Beth yw effeithiau y dewis cynyddol i ddefnyddwyr ar yr amgylchedd byd-eang?

Sut mae newid hinsawdd yn gallu effeithio ar bobl a’r amgylchedd?

Sut mae’n bosibl defnyddio technoleg a newid ffordd o fyw pobl er mwyn lleihau effaith newid hinsawdd?

Rheoli ecosystemau

Sut mae’n bosibl rheoli ac adfer amgylcheddau a chynefinoedd naturiol sydd wedi’u difrodi?

Atebion i’r cwestiynau enghreifftiol a’r cwestiynau Profi eich hun: www.hoddereducation.co.uk/fynodiadauadolygu

Gwybodaeth am y fanyleb: www.hoddereducation.co.uk/fynodiadauadolygu

